अमेरिका के मेजर लीग सॉकर की टीम इंटर मियामी से जुड़े
लियोनल मेसी अमेरिका की फुटबॉल लीग मेजर लीग सॉकर की टीम इंटर मियामी में शामिल हो सकते हैं। मेसी का अनुबंध फ्रांस के क्लब पेरिस सेंट जर्मन के साथ 30 जून को खत्म हो जाएगा। मेसी ने शनिवार को लीग वन में क्लेरमोंट फुटबॉल क्लबLionel Messi says he will join Major League Soccer’s Inter Miami
लियोनल मेसी अमेरिका की फुटबॉल लीग मेजर लीग सॉकर की टीम इंटर मियामी में शामिल हो गए हैं। मेसी ने स्वयं इसकी पुष्टि की है। मेसी का अनुबंध फ्रांस के क्लब पेरिस सेंट जर्मन के साथ 30 जून को खत्म हो जाएगा। मेसी ने शनिवार को लीग वन में क्लेरमोंट फुटबॉल क्लब के खिलाफ PSG (पेरिस सेंट जर्मन) के लिए अपना आखिरी मैच खेला था।
रिपोर्ट्स के अनुसार, मेसी को सऊदी लीग से इतिहास में सबसे बड़ा ऑफर मिला था, लेकिन उन्होंने वो ऑफर स्वीकार नहीं किया। बार्सिलोना क्लब भी मेसी की वापसी की राह तलाश रहा था। हालांकि, डेविड बेकहम की टीम इंटर मियामी और मेसी ने करार को लेकर अभी तक ज्यादा जानकारी साझा नहीं की है।
फुटबॉल जगत में बुधवार को कई और ट्रांसफर हुए। रियल मैड्रिड छोड़ने के बाद बेंजेमा ने अल-इतिहाद के साथ 2 साल का कॉन्ट्रैक्ट साइन किया है। 2 साल के दौरान उन्हें एक सीजन के लिए अल इतिहास 1,768 करोड़ रुपए देगा। माना जा रहा है कि फ्रांस के एनगोलो कांटे के साथ भी अल इतिहाद ने करार कर लिया है। उन्हें अल इतिहाद ने 883 करोड़ रु. में खरीदा है। वहीं, बेंजेमा की गैरमौजूदगी को पूरा करने के लिए रियल मैड्रिड ने डॉर्टमंड के साथ 910 करोड़ रुपए का करार किया।
नया कॉन्ट्रैक्ट नहीं किया साइन
दरअसल, लियोनल मेसी का पेरिस सेंट जर्मन के साथ करार 30 जून को खत्म हो रहा है। पीएसजी ने मेसी के सामने नया कॉन्ट्रैक्ट पेश किया था, लेकिन मेसी ने उसे साइन नहीं किया। मेसी ने पीएसजी के लिए इस सीजन में 21 गोल और 20 असिस्ट किए।
मेसी और PSG के बीच आ रही थीं अनबन की खबरें
पिछले काफी समय से उनके और PSG क्लब के बीच अनबन की खबरें भी सामने आ रही थीं। कुछ दिन पहले ही मेसी के सऊदी अरब के यात्रा करने पर क्लब ने उन पर दो हफ्ते का बैन लगा दिया था। बाद में मेसी ने क्लब से माफी मांगी थी।
